মক্কায় পৌঁছে আপনার থাকার জায়গায় মালপত্র রেখে ক্লান্ত থাকলে আরাম করুন। নামাজের ওয়াক্ত হলে আদায় করে নিন। এরপর কাফেলার বন্ধুদের সঙ্গে মিলে ওমরা পালনের উদ্দেশ্যে এগিয়ে যান। মসজিদুল হারাম অর্থাৎ কাবা শরিফে অনেক প্রবেশপথ আছে। প্রতিটি প্রবেশপথে আরবি ও ইংরেজিতে ১, ২, ৩ নম্বর ও প্রবেশপথের নাম লেখা আছে। ১ নম্বর তথা ‘বাদশা আবদুল আজিজ’ গেট দিয়ে প্রবেশ করুন। আগে থেকেই ঠিক করুন, কোন প্রবেশপথ দিয়ে ঢুকবেন বা বের হবেন।